CELEX: 21999D0167
Language: el
Date: 1999-11-26 00:00:00
Title: Απόφαση της Μεικτής Επιτροπής του ΕΟΧ αριθ. 167/1999, της 26ης Νοεμβρίου 1999, για την τροποποίηση του παραρτήματος IV (Ενέργεια) της συμφωνίας για τον ΕΟΧ

Avis juridique important

|

21999D0167

Απόφαση της Μεικτής Επιτροπής του ΕΟΧ αριθ. 167/1999, της 26ης Νοεμβρίου 1999, για την τροποποίηση του παραρτήματος IV (Ενέργεια) της συμφωνίας για τον ΕΟΧ  

Επίσημη Εφημερίδα αριθ. L 061 της 01/03/2001 σ. 0019 - 0022

Απόφαση της Μεικτής Επιτροπής του ΕΟΧαριθ. 167/1999της 26ης Νοεμβρίου 1999για την τροποποίηση του παραρτήματος IV (Ενέργεια) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα IV της συμφωνίας τροποποιήθηκε με την απόφαση αριθ. 29/1999 της Μεικτής Επιτροπής του ΕΟΧ, της 26ης Μαρτίου 1999(1).(2) Η οδηγία 90/547/ΕΟΚ του Συμβουλίου, της 29ης Οκτωβρίου 1990, για τη δαμετακόμιση ηλεκτρικής ενέργειας μέσω των μεγάλων δικτύων(2), έχει ενσωματωθεί στο παράρτημα IV της συμφωνίας.(3) Το παράρτημα της οδηγίας 90/457/ΕΟΚ περιέχει τον κατάλογο των φορέων και των μεγάλων δικτύων που καλύπτονται από την οδηγία και ότι το προσάρτημα 1 του παραρτήματος VI της συμφωνίας περιέχει τον κατάλογο των σχετικών φορέων και μεγάλων δικτύων για την εφαρμογή της οδηγίας όσον αφορά τα κράτη της ΕΖΕΣ.(4) Το παράρτημα IV της συμφωνίας, παράγραφος 8 προσαρμογή α) σημείο iii) ορίζει ότι "κάθε ένας από τους ενδιαφερόμενους φορείς μπορεί, όσον αφορά το εμπόριο μεταξύ της Κοινότητας και κράτους της ΕΖΕΣ, να ζητάει οι όροι της διαμετακόμισης να υπόκεινται σε διαδικασία συμβιβασμού η οποία θα αποφασίζεται από τη Μεικτή Επιτροπή του ΕΟΧ".(5) Η Επιτροπή των Ευρωπαϊκών Κοινοτήτων, με την απόφαση 92/167/ΕΟΚ, της 4ης Μαρτίου 1992, περί δημιουργίας επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων(3) αποφάσισε ότι η εν λόγω επιτροπή θα χρησιμοποιείται και ως μεσολαβητικός οργανισμός στην Κοινότητα όπως προβλέπεται στο άρθρο 3 παράγραφος 4 της οδηγίας 90/547/ΕΟΚ.(6) Είναι αναγκαίο να συσταθεί επιτροπή συμβιβασμού, όσον αφορά τις συναλλαγές μεταξύ της Κοινότητας και κράτους της ΕΖΕΣ, που θα εξετάζει τις αιτήσεις συμβιβασμού των ενδιαφερόμενων μερών.(7) Πρέπει να ενσωματωθεί στη συμφωνία η διαδικασία συμβιβασμού που εφαρμόζεται δυνάμει του παραρτήματος IV παράγραφος 8 προσαρμογή α) σημείο iii),ΑΠΟΦΑΣΙΖΕΙ:Άρθρο 1Το ακόλουθο νέο κείμενο αντικαθιστά τις λέξεις "σε μεσολαβητική διαδικασία η οποία θα αποφασίζεται από τη Μεικτή Επιτροπή του ΕΟΧ" στην προσαρμογή α) σημείο iii) παράγραφο 8 (οδηγία 90/547/ΕΟΚ του Συμβουλίου) του παραρτήματος IV της συμφωνίας:"σε διαδικασία συμβιβασμού που καθορίζεται στο προσάρτημα 4".Άρθρο 2Το παράρτημα IV της συμφωνίας τροποποιείται όπως καθορίζεται στο παράρτημα της παρούσας απόφασης.Άρθρο 3Η παρούσα απόφαση αρχίζει να ισχύει στις 27 Νοεμβρίου 1999, υπό την προϋποθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών ΚοινοτήτωνΒρυξέλλες, 26 Νοεμβρίου 1999.Για τη Μεικτή Επιτροπή του ΕΟΧΟ ΠρόεδροςN. v. Liechtenstein(1) ΕΕ L 266 της 19.10.2000, σ. 5.(2) ΕΕ L 313 της 13.11.1990, σ. 30.(3) ΕΕ L 74 της 20.3.1992, σ. 43.ΠΑΡΑΡΤΗΜΑτης απόφασης αριθ. 167/1999 της Μεικτής Επιτροπής του ΕΟΧΤο ακόλουθο κείμενο προστίθεται στο παράρτημα IV της συμφωνίας ως νέο προσάρτημα 4: ""ΠΡΟΣΑΡΤΗΜΑ 4Όσον αφορά τις συναλλαγές στον τομέα της ηλεκτρικής ενέργειας μεταξύ κράτους της ΕΖΕΣ και της Κοινότητας, οι όροι της διαμετακόμισης υπόκεινται σε διαδικασία συμβιβασμού, εφόσον ένας ενδιαφερόμενος φορέας το ζητήσει.Άρθρο 1Συνιστάται σε ad hoc βάση επιτροπή συμβιβασμού, εφεξής καλούμενη "η επιτροπή", με πρωτοβουλία της Επιτροπής των Ευρωπαϊκών Κοινοτήτων ή της Εποπτεύουσας Αρχής της ΕΖΕΣ.Άρθρο 2ΑρμοδιότητεςΈργο της επιτροπής είναι να προτείνει συμβιβασμούς, κατ' αίτηση των διαπραγματευομένων μερών, όσον αφορά συγκεκριμένες αιτήσεις διαμετακόμισης.Άρθρο 3ΣύνθεσηΗ επιτροπή απαρτίζεται από οκτώ μέλη, ήτοι:- τρεις εκπροσώπους των δικτύων υψηλής τάσης, τα οποία δεν συμμετέχουν στις διαπραγματεύσεις όσον αφορά το συγκεκριμένο αίτημα διαμετακόμισης για το οποίο έχει υποβληθεί αίτηση συμβιβασμού. Οι εκπρόσωποι πρέπει να διαθέτουν ευρέως αναγνωρισμένα προσόντα και πρακτική εμπειρία σε θέματα διαμετακόμισης ηλεκτρικής ενέργειας. Επιλέγονται από τον πρόεδρο και τον εισηγητή, μεταξύ των 18 εκπροσώπων των μεγάλων δικτύων υψηλής τάσης των κρατών μελών της Ευρωπαϊκής Ένωσης και των κρατών της ΕΖΕΣ. Οι εν λόγω 18 εκπρόσωποι περιλαμβάνουν 15 εκπροσώπους των μεγάλων δικτύων που είναι μέλη της επιτροπής εμπειρογνωμόνων όσον αφορά τη διαμετακόμιση ηλεκτρικής ενέργειας μέσω των μεγάλων δικτύων(1), και τρεις εκπροσώπους, που προτείνει η Εποπτεύουσα Αρχή της ΕΖΕΣ, για τα μεγάλα δίκτυα υψηλής τάσης των κρατών της ΕΖΕΣ,- έναν εκπρόσωπο της Ευρωπαϊκής Επιτροπής και έναν εκπρόσωπο της Εποπτεύουσας Αρχής της ΕΖΕΣ,- δύο ανεξάρτητους εμπειρογνώμονες, έναν από την Κοινότητα και έναν από κράτος της ΕΖΕΣ. Ο πρόεδρος και ο εισηγητής διορίζουν τους δύο αυτούς ανεξάρτητους εμπειρογνώμονες βάσει καταλόγου ο οποίος καταρτίζεται από κοινού από την Επιτροπή των Ευρωπαϊκών Κοινοτήτων και την Εποπτεύουσα Αρχή της ΕΖΕΣ και δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων,- έναν εκπρόσωπο της Eurelectric/Nordel, ο οποίος διορίζεται από κοινού από τον πρόεδρο και τον εισηγητή.Τα μέλη της επιτροπής δεν είναι πολίτες του κράτους που ενέχεται στη διαπραγμάτευση διαμετακόμισης ούτε είναι μόνιμοι κάτοικοι του κράτους αυτού. Κάθε πραγματική ή φαινομένη σύγκρουση συμφερόντων πρέπει να αποφεύγεται.Άρθρο 4Λειτουργία1. Η επιτροπή προεδρεύεται από:- τον εκπρόσωπο της Επιτροπής, αν ο φορέας που υποβάλλει αίτηση συμβιβασμού είναι εγκατεστημένος στην Κοινότητα,- τον εκπρόσωπο της Εποπτεύουσας Αρχής της ΕΖΕΣ, αν ο φορέας που υποβάλλει αίτηση συμβιβασμού είναι εγκατεστημένος σε κράτος της ΕΖΕΣ.Οι δύο αυτοί εκπρόσωποι συστήνουν από κοινού την επιτροπή.2. Η μη προεδρεύουσα αρχή ασκεί καθήκοντα εισηγητή ενώ η προεδρεύουσα αρχή παρέχει υπηρεσίες γραμματείας στην επιτροπή.3. Η επιτροπή συνεδριάζει στις Βρυξέλλες ή σε άλλο τόπο που επιλέγεται με κοινή συμφωνία που προέδρου και του εισηγητή.4. Η επιτροπή θεσπίζει τον εσωτερικό της κανονισμό.Άρθρο 5Συμβιβασμός1. Μόνον τα μέρη της διαφοράς σχετικά με συγκεκριμένη αίτηση διαμετακόμισης, μπορούν να προσφύγουν στην επιτροπή.2. Ο πρόεδρος και ο εισηγητής δεν λαμβάνουν μέρος στην ψηφοφορία.3. Η επιτροπή επιλαμβάνεται υποχρεωτικά κάθε αίτησης συμβιβασμού.4. Οι εκπρόσωποι των δικτύων που ενέχονται στη διαπραγμάτευση συγκεκριμένης αίτησης διαμετακόμισης για την οποία ζητείται συμβιβασμός από την επιτροπή, καλούνται να υποβάλουν την άποψή τους.5. Μετά από συζήτηση στο πλαίσιο της επιτροπής, ο εισηγητής συντάσσει προσύμφωνο συμβιβασμού, που είναι πιθανόν να αποτελέσει το αντικείμενο συναίνεσης μεταξύ των έξι μελών της επιτροπής που έχουν δικαίωμα ψήφου. Σε περίπτωση διαφωνίας, ο εισηγητής συντάσσει προσύμφωνο συμβιβασμού, που είναι πιθανόν να γίνει δεκτό από την πλειοψηφία των εν λόγω έξι μελών. Στην περίπτωση αυτή, οι γνώμες των μειοψηφούντων μελών καταγράφονται στα πρακτικά.6. Ο πρόεδρος υποβάλλει στα μέλη το προσύμφωνο συμβιβασμού, συνοδευόμενο από τις τυχόν μειοψηφούσες γνώμες, το συντομότερο δυνατό και το αργότερο εντός τριών μηνών από την ημερομηνία υποβολής της αίτησης συμβιβασμού στην επιτροπή.7. Τα αποτελέσματα της διαδικασίας συμβιβασμού δεν έχουν δεσμευτική ισχύ.8. Στη διαδικασία συμβιβασμού μπορούν να συμμετέχουν ως παρατηρητές οι εκπρόσωποι των κρατών μελών που αφορά η αίτηση διαμετακόμισης.Άρθρο 6ΕμπιστευτικότηταΤα μέλη της επιτροπής και, κατά περίπτωση, οι παρατηρητές υποχρεούνται να μην κοινολογούν τις πληροφορίες, των οποίων έλαβαν γνώση κατά τη διάρκεια των εργασιών της επιτροπής, εφόσον ο πρόεδρος τους ενημερώνει ότι η γνώμη που ζητήθηκε ή το θέμα που ανέκυψε αφορά αντικείμενο εμπιστευτικού χαρακτήρα.(1) Απόφαση 92/167/ΕΟΚ της Επιτροπής, της 4ης Μαρτίου 1992 (ΕΕ L 74 της 20.3.1992, σ. 43).